CELEX: 52014PC0678
Language: lt
Date: 2014-10-27
Title: Pasiūlymas TARYBOS SPRENDIMAS dėl Europos Sąjungos pozicijos, kurios ji turi laikytis Jungtinių Tautų Europos ekonomikos komisijos administraciniame komitete, dėl naujos taisyklės vandeniliu ir kuru varomoms transporto priemonėms projekto

|
			
		
		
		52014PC0678
		
			Pasiūlymas TARYBOS SPRENDIMAS dėl Europos Sąjungos pozicijos, kurios ji turi laikytis Jungtinių Tautų Europos ekonomikos komisijos administraciniame komitete, dėl naujos taisyklės vandeniliu ir kuru varomoms transporto priemonėms projekto /* COM/2014/0678 final - 2014/0313 (NLE) */
			
				
		
		
			
			   	AIŠKINAMASIS MEMORANDUMAS
1.           PASIŪLYMO
APLINKYBĖS
·                        
Pasiūlymo pagrindas ir tikslai
Jungtinių Tautų Europos ekonomikos
komisija (toliau – JT EEK) tarptautiniu lygmeniu rengia suderintus
reikalavimus, kuriais siekiama pašalinti pataisyto 1958 m. susitarimo[1] šalių prekybos
variklinėmis transporto priemonėmis ir sistemomis tokioms
variklinėms transporto priemonėms technines kliūtis ir
užtikrinti aukštą tokių transporto priemonių ir sistemų
saugumo ir aplinkos apsaugos lygį.
Neseniai JT EEK parengė
taisyklės dėl su vandeniliu varomų transporto priemonių
saugumu susijusių suvienodintų nuostatų dėl motorinių
transporto priemonių ir jų sudėtinių dalių
patvirtinimo projektą[2].
Šios taisyklės projektu siekiama užtikrinti aukštą suslėgto
vandenilio laikymo sistemų, transporto priemonių kuro sistemų ir
tam tikrų jų sudėtinių dalių saugumo lygį. Į
naujos JT EEK taisyklės projektą veiksmingai perkeliamos
bendrojo techninio reglamento Nr. 13 dėl vandenilio naudojimo
saugumo, priimto Tarybos sprendimu 10157/13[3],
nuostatos.
Šiuo pasiūlymu siekiama apibrėžti
Sąjungos poziciją dėl JT EEK taisyklės dėl
vandenilio naudojimo saugumo projekto ir sudaryti sąlygas Sąjungai,
atstovaujamai Komisijos, balsuoti už šį projektą.
Europos Sąjungos lygmeniu, kiek tai
susiję su vandenilio naudojimo saugumu, Europos Parlamento ir Tarybos
direktyvos 2007/46/EB[4]
IV priedo I dalies 62 punkte nurodyta, kad taikomas Europos Parlamento ir
Tarybos reglamentas (EB) Nr. 79/2009[5].
Vėlesniu etapu imamasi veiksmų, kad JT EEK taisyklę
dėl vandenilio naudojimo saugumo transporto priemonių, kuriose
įrengtos tokios sistemos, tipui patvirtinti Europos Sąjungoje
būtų galima taikyti kaip lygiavertę šiuo metu galiojančiam
ES reglamentui.
·                        
Bendrosios aplinkybės
Europos Parlamento ir Tarybos reglamentu (EB)
Nr. 79/2009 nustatytos išsamios vandenilinių variklinių
transporto priemonių tipo patvirtinimo taisyklės. Dabar yra tikimasi,
kad Sąjunga balsuos už susijusios naujos JT EEK vandenilio naudojimo
saugumo taisyklės projektą, siekdama bendrų, tarptautiniu lygiu
suderintų reikalavimų, kurie palengvintų tarptautinę
prekybą. Tai leis Europos transporto priemonių gamintojų ir
tiekėjų pramonei vadovautis bendrais visame pasaulyje, t. y.
pataisyto 1958 m. susitarimo šalių teritorijoje, pripažįstamais
reikalavimais, kad, sumažėjus pramonei tenkančiai dvigubų
bandymų ir sertifikavimo pagal skirtingus nacionalinės ar
regioninės teisės aktus dėl vandeniliu varomų transporto
priemonių naštai, būtų skatinama šią ekologišką
technologiją naudoti visame pasaulyje.
·                        
Pasiūlymo srityje galiojančios
nuostatos
Europos Parlamento ir Tarybos reglamentas
(EB) Nr. 79/2009 dėl vandenilinių variklinių
transporto priemonių tipo patvirtinimo.
2010 m. balandžio 26 d. Komisijos
reglamentas (ES) Nr. 406/2010, kuriuo įgyvendinamas Europos
Parlamento ir Tarybos reglamentas (EB) Nr. 79/2009 dėl
vandenilinių variklinių transporto priemonių tipo patvirtinimo[6].
·                        
Derėjimas su kitomis Sąjungos
politikos sritimis ir tikslais
Pasiūlymas atitinka Pagrindų
direktyvos dėl motorinių transporto priemonių ir jų
priekabų bei tokioms transporto priemonėms skirtų sistemų,
sudėtinių dalių ir atskirų techninių mazgų
patvirtinimo, taip pat Reglamento (EB) Nr. 79/2009 dėl
vandenilinių variklinių transporto priemonių tipo patvirtinimo
tikslus. Todėl pasiūlymas atitinka ES tikslą užtikrinti
aukštą kelių eismo saugumo, susijusio su motorinėmis transporto
priemonėmis, lygį.
2.           KONSULTACIJŲ SU
SUINTERESUOTOSIOMIS ŠALIMIS IR POVEIKIO VERTINIMO REZULTATAI
 ·                         Konsultacijos su suinteresuotosiomis šalimis 
 Rengdama šį pasiūlymą Europos Komisija konsultavosi su suinteresuotosiomis šalimis. Buvo surengtos bendros konsultacijos neformalioje JT EEK vandenilio naudojimo saugumo darbo grupėje, kuri priklauso Pasyviosios saugos darbo grupei. Taip pat buvo išplatinta informacija, o rengiant bendrąjį techninį reglamentą dėl vandenilio naudojimo saugumo ir vėlesnį naujos JT EEK taisyklės, grindžiamos bendruoju techniniu reglamentu, projektą vyko tolesnės diskusijos Variklinių transporto priemonių techniniame komitete. ·                         Poveikio vertinimas Europos Komisija atliko Reglamento (EB) Nr. 79/2009 poveikio vertinimą, kuris apėmė vandenilio naudojimo saugumą. JT EEK siūlomos nuostatos yra papildomosios, tačiau jos nagrinėtos Europos Komisijos tyrime dėl vandeniliu varomų transporto priemonių, kuriame pateiktas Europos teisės aktų ir JT EEK bendrojo techninio reglamento projekto palyginimas (sutartis Nr. SI2.575155), atliktas pagal preliminarias sutartis, sudarytas su keliais tiekėjais, dėl konsultavimo paslaugų automobilių pramonės sektoriuje teikimo (ENTR/2009/030). 
3.           TEISINIAI PASIŪLYMO
ASPEKTAI
·                        
Siūlomų veiksmų santrauka
Pasiūlyme apibrėžta Sąjungos
pozicija balsuojant dėl naujos JT EEK taisyklės dėl su
vandeniliu varomų transporto priemonių saugumu susijusio
motorinių transporto priemonių ir jų sudėtinių
dalių patvirtinimo projekto.
·                        
Teisinis pagrindas
Šio pasiūlymo teisinis pagrindas yra
Sutarties dėl Europos Sąjungos veikimo 114 straipsnis kartu su 218
straipsnio 9 dalimi.
·                        
Subsidiarumo principas
Reikalavimai dėl vandenilio naudojimo
saugumo motorinėse transporto priemonėse jau suderinti Sąjungos
lygmeniu. Naujos nuostatos bus papildomojo pobūdžio. Tik Sąjunga gali
balsuoti už tokius tarptautinius dokumentus kaip JT EEK taisyklių
projektai ir įtraukti juos į Sąjungos variklinėse
transporto priemonėse naudojamų  sistemų tipo patvirtinimo
sistemą. Taip ne tik išvengiama vidaus rinkos susiskaidymo, bet ir visoje
Sąjungoje užtikrinami vienodi saugos standartai. Tai taip pat teikia su
masto ekonomija susijusių privalumų: gaminiai gali būti gaminami
visai Europos ir netgi tarptautinei rinkai ir jų nereikia specialiai
pritaikyti, kad būtų gautas nacionalinis tipo patvirtinimas
kiekvienoje valstybėje narėje.
Todėl pasiūlymas atitinka
subsidiarumo principą.
·                        
Proporcingumo principas
Pasiūlymas atitinka proporcingumo
principą, nes juo nesiekiama daugiau nei būtina norint
įgyvendinti tinkamo vidaus rinkos veikimo užtikrinimo tikslus, tuo
pačiu išlaikant aukštą visuomenės saugos ir apsaugos lygį.
·                        
Pasirinkta priemonė
Pagal SESV 218 straipsnio 9 dalį
nustatant poziciją, kurios Sąjungos vardu turi būti laikomasi
tarptautiniu susitarimu įsteigtoje institucijoje, būtina naudoti
Tarybos sprendimą.
4.           POVEIKIS BIUDŽETUI
Pasiūlymas neturi poveikio Sąjungos
biudžetui.
2014/0313 (NLE)
Pasiūlymas
TARYBOS SPRENDIMAS
dėl Europos Sąjungos pozicijos,
kurios ji turi laikytis Jungtinių Tautų Europos ekonomikos komisijos
administraciniame komitete, dėl naujos taisyklės vandeniliu ir kuru
varomoms transporto priemonėms projekto
EUROPOS SĄJUNGOS TARYBA,
atsižvelgdama į Sutartį dėl
Europos Sąjungos veikimo, ypač į jos 114 straipsnį kartu su
218 straipsnio 9 dalimi,
atsižvelgdami į Europos Komisijos
pasiūlymą,
kadangi:
(1)       Tarybos sprendimu 97/836/EB[7] Sąjunga
prisijungė prie Jungtinių Tautų Europos ekonomikos komisijos
(JT EEK) susitarimo dėl suvienodintų techninių normų
priėmimo ratinėms transporto priemonėms, įrangai ir dalims,
kurios gali būti montuojamos ir (arba) naudojamos ratinėse transporto
priemonėse, ir pagal tas normas suteiktų patvirtinimų abipusio
pripažinimo sąlygų (pataisytas 1958 m. susitarimas);
(2)       standartizuotais naujos
JT EEK taisyklės dėl su vandeniliu varomų transporto
priemonių saugumu susijusių suvienodintų nuostatų dėl
motorinių transporto priemonių ir jų sudėtinių
dalių patvirtinimo projekto[8]
reikalavimais ketinama pašalinti technines pataisyto 1958 m. susitarimo
šalių prekybos variklinėms transporto priemonėms ir jų
sudėtinėmis dalimis kliūtis ir užtikrinti, kad tokiomis
transporto priemonėmis ir sudėtinėmis dalimis būtų
pasiektas aukštas saugumo ir apsaugos lygis;
(3)       reikėtų nustatyti,
kokios pozicijos dėl minėto JT EEK taisyklės projekto
priėmimo Sąjungos vardu turėtų būti laikomasi
pataisyto 1958 m. susitarimo administraciniame komitete,
PRIĖMĖ ŠĮ
SPRENDIMĄ: 
Vienintelis straipsnis
Sąjungos pozicija pataisyto 1958 m.
susitarimo administraciniame komitete – balsuoti už naujos JT EEK
taisyklės dėl su vandeniliu varomų transporto priemonių
saugumu susijusių suvienodintų nuostatų dėl motorinių
transporto priemonių ir jų sudėtinių dalių
patvirtinimo projektą, pateiktą dokumente ECE TRANS/ WP.29/2014/78.
Priimta Briuselyje
                                                                       Tarybos
vardu
                                                                       Pirmininkas
[1]               1997 m. lapkričio 27 d. Tarybos sprendimas siekiant
Europos bendrijos prisijungimo prie Jungtinių Tautų Europos
ekonomikos komisijos susitarimo dėl vienodų ratinių transporto
priemonių, įrengimų ir dalių, kurios gali būti
sumontuotos ir (arba) naudojamos ratinėse transporto priemonėse,
techninių nurodymų ir dėl šių nurodymų pagrindu
suteiktų leidimų abipusio pripažinimo sąlygų (persvarstytas
1958 m. susitarimas) (OL L 346, 1997 12 17, p. 78).
[2]               JT
EEK dokumentas ECE TRANS/WP.29/2014/78.
[3]               2013 m. birželio 11 d. Tarybos sprendimas 10157/13
dėl pozicijos, kuri būtų priimama Sąjungos vardu
atitinkamuose Jungtinių Tautų Europos ekonomikos komisijos
komitetuose balsuojant dėl taisyklių Nr. 13, 13H, 16, 29, 44, 53, 79,
94, 95, 96, 117 ir 130 pritaikymo prie techninės pažangos, dėl
pasiūlymo dėl bendrojo techninio reglamento vandeniliu ir kuro
elementais varomoms transporto priemonėms priėmimo ir dėl
Jungtinių Tautų Europos ekonomikos komisijos bendrųjų
techninių reglamentų Nr. 2 ir 12 pritaikymo prie techninės
pažangos.
[4]               2007 m. rugsėjo 5 d. Europos Parlamento ir Tarybos
direktyva 2007/46/EB, nustatanti motorinių transporto priemonių ir
jų priekabų bei tokioms transporto priemonėms skirtų
sistemų, sudėtinių dalių ir atskirų techninių
mazgų patvirtinimo pagrindus (Pagrindų direktyva) (OL L 263, 2007 10 9,
p. 1).
[5]               2009 m. sausio 14 d. Europos Parlamento ir
Tarybos reglamentas (EB) Nr. 79/2009 dėl vandenilinių
variklinių transporto priemonių tipo patvirtinimo ir iš dalies
keičiantis Direktyvą 2007/46/EB (OL L 35, 2009 2 4,
p. 32).
[6]               2010 m. balandžio 26 d. Komisijos reglamentas
(ES) Nr. 406/2010, kuriuo įgyvendinamas Europos Parlamento ir Tarybos
reglamentas (EB) Nr. 79/2009 dėl vandenilinių variklinių
transporto priemonių tipo patvirtinimo (OL L 122, 2010 5 18, p. 1).
[7]               1997 m. lapkričio 27 d. Tarybos sprendimas siekiant
Europos bendrijos prisijungimo prie Jungtinių Tautų Europos
ekonomikos komisijos susitarimo dėl vienodų ratinių transporto
priemonių, įrengimų ir dalių, kurios gali būti
sumontuotos ir (arba) naudojamos ratinėse transporto priemonėse,
techninių nurodymų ir dėl šių nurodymų pagrindu
suteiktų leidimų abipusio pripažinimo sąlygų (persvarstytas
1958 m. susitarimas) (OL L 346, 1997 12 17, p. 78).
[8]               JT EEK dokumentas ECE TRANS/WP.29/2014/78.